CELEX: 22008D0093(01)
Language: lv
Date: 2008-07-04 00:00:00
Title: EEZ Apvienotās komitejas Lēmums Nr. 93/2008 ( 2008. gada 4. jūlijs ), ar kuru groza EEZ līguma 31. protokolu par sadarbību īpašās jomās, kas nav četras pamatbrīvības

23.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 280/34
            
         EEZ APVIENOTĀS KOMITEJAS LĒMUMS
   
   Nr. 93/2008
   (2008. gada 4. jūlijs),
   ar kuru groza EEZ līguma 31. protokolu par sadarbību īpašās jomās, kas nav četras pamatbrīvības
   EEZ APVIENOTĀ KOMITEJA,
   ņemot vērā Eiropas Ekonomikas zonas līgumu, kurā grozījumi izdarīti ar Protokolu, ar ko pielāgo Eiropas Ekonomikas zonas līgumu, turpmāk tekstā “Līgums”, un jo īpaši tā 86. un 98. pantu,
   tā kā:
   
               (1)
            
            
               Līguma 31. protokols tika grozīts ar EEZ Apvienotās komitejas 2007. gada 15. jūnija Lēmumu Nr. 63/2007 (1).
            
         
               (2)
            
            
               Ir lietderīgi paplašināt Līguma līgumslēdzēju pušu sadarbību un Līgumā iekļaut Eiropas Parlamenta un Padomes 2008. gada 11. marta Regulu (EK) Nr. 294/2008 par Eiropas Inovāciju un tehnoloģiju institūta izveidi (2).
            
         
               (3)
            
            
               Tādēļ būtu jāgroza Līguma 31. protokols, lai varētu notikt šāda paplašināta sadarbība,
            
         IR PIEŅĒMUSI ŠO LĒMUMU.
   1. pants
   Līguma 31. protokola 1. pantā aiz 10. punkta pievieno šādu pantu:
   
      
                  “11.
               
               
                  
                              a)
                           
                           
                              EBTA valstis neierobežoti piedalās Eiropas Inovāciju un tehnoloģiju institūta darbībā, turpmāk “Institūts”, kā noteikts ar šo Kopienas tiesību aktu:
                              
                                          —
                                       
                                       
                                          
                                             32008 R 0294: Eiropas Parlamenta un Padomes 2008. gada 11. marta Regula (EK) Nr. 294/2008 par Eiropas Inovāciju un tehnoloģiju institūta izveidi (OV L 97, 9.4.2008., 1. lpp.);
                                       
                                    
                        
                              b)
                           
                           
                              EBTA valstis finansiāli atbalsta a) apakšpunktā minētās darbības saskaņā ar Līguma 82. panta 1. punkta a) apakšpunktu un 32. protokolu;
                           
                        
                              c)
                           
                           
                              EBTA valstis attiecībā uz Institūtu un tā personālu piemēro Protokolu par privilēģijām un imunitāti Eiropas Kopienās.
                           
                        
                              d)
                           
                           
                              atkāpjoties no Eiropas Kopienu Pārējo darbinieku nodarbināšanas kārtības 12. panta 2. punkta a) apakšpunkta, EBTA valstu valstspiederīgos, kam ir visas pilsoņu tiesības, var nodarbināt, pamatojoties uz Institūta direktora slēgtu līgumu;
                           
                        
                              e)
                           
                           
                              atbilstīgi Līguma 79. panta 3. punktam Līguma VII daļu (Noteikumi par iestādēm) attiecina uz šo punktu;
                           
                        
                              f)
                           
                           
                              Eiropas Parlamenta un Padomes 2001. gada 30. maija Regulu (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem šīs regulas piemērošanas nolūkā piemēro arī jebkuriem Institūta dokumentiem attiecībā uz EBTA valstīm.”
                           
                        
            
   2. pants
   Šis lēmums stājas spēkā nākamajā dienā pēc dienas, kad EEZ Apvienotajai komitejai ir iesniegts pēdējais paziņojums saskaņā ar Līguma 103. panta 1. punktu (3).
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2008. gada 4. jūlijā
      
         
            EEZ Apvienotās komitejas vārdā —
         
            priekšsēdētājs
         
         H. S. H. Prinz Nikolaus von LIECHTENSTEIN
         
      
   
   
      (1)  OV L 304, 22.11.2007., 43. lpp.
   
      (2)  OV L 97, 9.4.2008., 1. lpp.
   
      (3)  Konstitucionālās prasības nav norādītas.